《积霖平地水数尺毁垣倾屋民有死者感怀一首》
明代·符锡

滴水讵成川，商羊舞前衢。沉云瀰八极，积潦浮神区。

浩浩野方割，昏昏莽为潴。尽室惧颓塌，遍境无完庐。

客子悯中夜，席避空堂隅。霪威岂不畏，覆厄岂不虞。

东井应候伏，恒阴固将舒。甫尔垫一壑，苍生尽为鱼。

神禹徒搆思，云师安及诛。悠悠彼苍者，幽抱何当抒。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。